****

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ Μοσχάτο 27/9/2024

ΔΗΜΟΣ ΜΟΣΧΑΤΟΥ-ΤΑΥΡΟΥ Αριθ. Πρωτ. : 18398

Κοραή 36 & Αγ. Γερασίμου, Τ.Κ.183.45

Τηλ.: 2132036312

e-mail: ntiplaka@gmail.com Πληροφορίες: Πλάκα Κων/να **Προς**

Δημοτική Επιτροπή Δήμου Μοσχάτου - Ταύρου

**Θέμα:** «Πεπραγμένα- Αξιολόγηση έργου Ν.Π.Δ.Δ. Δημοτικός Οργανισμός Προσχολικής Αγωγής και Κοινωνικής Αλληλεγγύης Δήμου Μοσχάτου Ταύρου 2023»

Κατά την χρονική περίοδο Ιανουαρίου -Δεκεμβρίου 2023 οι φορείς του Ν.Π.Δ.Δ. για την καλύτερη εκπλήρωση των στόχων του πραγματοποίησαν διάφορες εκδηλώσεις, συνεργασίες και ενέργειες. Βασικός στόχος υπήρξε η όσο το δυνατόν καλύτερη λειτουργία των φορέων του και η δυνατότητα πρόσβασης των δικαιούχων του δήμου μας καθώς και η προσφορά παροχών σε αυτούς από τις υπηρεσίες μας. Οι κάτωθι ενέργειες που αναφέρονται στα πλαίσια λειτουργίας των φορέων μας (Βρεφονηπιακοί, Παιδικοί Σταθμοί και ΚΑΠΗ) προσπάθησαν να ικανοποιήσουν σε όσο το δυνατόν ευρύτερο πεδίο τις ανάγκες δύο ευάλωτων ομάδων του Δήμου μας της Προσχολικής Ηλικίας και της Γ΄ Ηλικίας, πολύ απλά των βρεφών-νηπίων και των Ηλικιωμένων. Η περιγραφή του έργου του 2023 παρουσιάζει την γενική εικόνα λειτουργίας κατά την περίοδο αυτή, αφήνοντας περιθώρια αξιολόγησης των συγκεκριμένων ενεργειών και δίνοντας ταυτόχρονα τις βάσεις για τους επόμενους προγραμματισμούς και τις ανάλογες ενέργειες.

**ΒΡΕΦΟΝΗΠΙΑΚΟΙ ΚΑΙ ΠΑΙΔΙΚΟΙ ΣΤΑΘΜΟΙ**

**Στην Κοινότητα Μοσχάτου** λειτούργησαν τέσσερεις (4) Βρεφονηπιακοί Σταθμοί.

Το Δεκέμβριο του 2023 τα ανωτέρω τμήματα βρέθηκαν να φιλοξενούν:

* Α΄ Βρεφονηπιακός Σταθμός Μοσχάτου πενήντα ένα (51) βρέφη και νήπια.
* Β΄ Βρεφονηπιακός Σταθμός Μοσχάτου τριάντα δύο (32) βρέφη και νήπια.
* Γ΄ Βρεφονηπιακός Σταθμός Μοσχάτου τριάντα επτά (37) βρέφη και νήπια.
* Δ΄ Βρεφονηπιακός Σταθμός Μοσχάτου πενήντα επτά (57) βρέφη και νήπια.

**Στην Κοινότητα Ταύρου** λειτούργησαν ένας (1) Βρεφονηπιακός και ένας (1) Παιδικός Σταθμός.

Το Δεκέμβριο του 2023 τα ανωτέρω τμήματα βρέθηκαν να φιλοξενούν:

* Α΄ Παιδικός Σταθμός Ταύρου είκοσι πέντε (25) νήπια.
* Β΄ Βρεφονηπιακός Σταθμός Ταύρου σαράντα οκτώ (48) βρέφη και νήπια.

**ΠΙΝΑΚΑΣ 1**.

**ΝΗΠΙΑ ΚΑΙ ΒΡΕΦΗ : ΔΕΚΕΜΒΡΙΟΣ 2023**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΒΡΕΦΟΝΗΠΙΑΚΟΙ/ΠΑΙΔΚΟΙ ΣΤΑΘΜΟΙ** | **ΝΗΠΙΑ ΜΕ ΕΣΠΑ**  **2,5 - μέχρι**  **την ηλικία εγγραφής**  **τους στην υποχρεωτική εκπαίδευση** | **ΝΗΠΙΑ ΕΚΤΟΣ ΕΣΠΑ**  **2,5 - μέχρι**  **την ηλικία εγγραφής**  **τους στην υποχρεωτική εκπαίδευση** | **ΒΡΕΦΗ ΜΕ ΕΣΠΑ 8 ΜΗΝΩΝ – 2,5 ΕΤΩΝ** | **ΒΡΕΦΗ ΕΚΤΟΣ ΕΣΠΑ 8 ΜΗΝΩΝ – 2,5 ΕΤΩΝ** | **ΣΥΝΟΛΟ** |
| 1 | Α’ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ | 21 | 4 | 24 | 2 | 51 |
| 2 | Β’ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ | 18 | 6 | 4 | 4 | 32 |
| 3 | Γ’ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ | 20 | 3 | 12 | 2 | 37 |
| 4 | Δ’ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ | 15 | 8 | 28 | 6 | 57 |
| 5 | Α’ ΠΑΙΔΙΚΟΣ ΣΤΑΘΜΟΣ ΤΑΥΡΟΥ | 23 | 2 | 0 | 0 | 25 |
| 6 | Β’ ΒΡΕΦΟΝΗΠΙΑΚΟΣ ΣΤΑΘΜΟΣ ΤΑΥΡΟΥ | 18 | 6 | 24 | 0 | 48 |
|  | **ΓΕΝΙΚΟ ΣΥΝΟΛΟΝ** | **115** | **29** | **92** | **14** | **250** |

**ΠΙΝΑΚΑΣ 2.**

**ΠΡΟΣΩΠΙΚΟ ΒΡΕΦΟΝΗΠΙΑΚΩΝ ΚΑΙ ΠΑΙΔΙΚΩΝ ΣΤΑΘΜΩΝ : ΔΕΚΕΜΒΡΙΟΣ 2023**

|  |  |  |  |  |
| --- | --- | --- | --- | --- |
| **Α/Α** | **ΠΑΙΔΙΚΟΙ ΣΤΑΘΜΟΙ** | **ΠΑΙΔΑΓΩΓΙΚΟ ΠΡΟΣΩΠΙΚΟ** | **ΒΟΗΘΗΤΙΚΟ ΠΡΟΣΩΠΙΚΟ** |  |
| **ΣΥΝΟΛΟΝ** |
|  |
| 1 | Α’ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ | 9 | 3 | 12 |
| 2 | Β’ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ | 5 | 2 | 7 |
| 3 | Γ’ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ | 6 | 2 | 8 |
| 4 | Δ’ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ | 11 | 5 | 16 |
| 5 | Α’ ΠΑΙΔΙΚΟΣ ΣΤΑΘΜΟΣ ΤΑΥΡΟΥ | 4 | 3 | 7 |
| 6 | Β’ ΒΡΕΦΟΝΗΠΙΑΚΟΣ ΣΤΑΘΜΟΣ ΤΑΥΡΟΥ | 9 | 4 | 13 |
|  | **ΓΕΝΙΚΟ ΣΥΝΟΛΟΝ** | **44** | **19** | **63** |

Το 2023 οι Βρεφονηπιακοί και Παιδικοί Σταθμοί συμμετείχαν στο πρόγραμμα Δράσης «**Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης»**, το οποίο συγχρηματοδοτείται από το Ευρωπαϊκό Κοινωνικό Ταμείο  και από εθνικούς πόρους**.**

Το Δεκέμβριο του 2023 φαίνεται από το Πίνακα 1. ότι είναι εγγεγραμμένα συνολικά στους παιδικούς σταθμούς 250 βρέφη-νήπια εκ των οποίων 115 νήπια και 92 βρέφη με ΕΣΠΑ (σύνολον 207 παιδιά με ΕΣΠΑ).

Εξυπηρετήθηκαν επίσης νήπια και βρέφη γονέων που δεν πληρούσαν τις προϋποθέσεις για συμμετοχή στο πρόγραμμα του ΕΣΠΑ καθώς και κοινωνικά περιστατικά στα οποία δόθηκε άμεση προτεραιότητα (σύνολον 43 παιδιά).

Τα νήπια και βρέφη που φιλοξενήθηκαν στους Βρεφονηπιακούς και Παιδικούς Σταθμούς εκτός ΕΣΠΑ (εξαιρουμένων των κοινωνικών περιστατικών) κατά το σχολικό έτος 2023 πλήρωσαν τροφεία, σύμφωνα με την απόφαση του Δ.Σ. του Ν.Π.Δ.Δ.

Έγιναν συγκεντρώσεις γονέων με στόχο την ενημέρωση τους σε λειτουργικά θέματα, την γνωριμία με το προσωπικό των Βρεφονηπιακών και Παιδικών Σταθμών, συζήτηση διαφόρων θεμάτων ή προβλημάτων που προέκυψαν κλπ.

Πραγματοποιήθηκαν ατομικές συναντήσεις γονέων και παιδαγωγών με βασικό στόχο την ενημέρωση των γονέων σχετικά με την εξέλιξη και συμπεριφορά των παιδιών τους και τον προγραμματισμό μιας οργανωμένης συνεργασίας αν χρειαστεί.

Έγιναν ενημερώσεις στους γονείς για σεμινάρια που τους αφορούσαν και τα οποία θα μπορούσαν να παρακολουθήσουν δωρεάν όπως  στο κέντρο πρόληψης των εξαρτήσεων και προαγωγής της ψυχοκοινωνικής υγείας “ΣΤΑΘΜΟΣ”.

Πραγματοποιήθηκαν σε τακτικά χρονικά διαστήματα συναντήσεις της Πρόεδρου με τις Προϊσταμένες με στόχο την καλύτερη λειτουργία των τμημάτων (ως προς την παροχή της εκπαίδευσης, της ασφάλειας και φροντίδας των βρεφών-νηπίων και της καλύτερης παροχής υπηρεσιών στο πολίτη).

Πραγματοποιήθηκε σε δύο σταθμούς πρόγραμμα φιλαναγνωσίας για τα νήπια σε συνεργασία με τη δημοτική βιβλιοθήκη Μοσχάτου.

Το νηπιακό τμήμα του Α΄ Μοσχάτου πραγματοποίησε περίπατο στο πάρκο Γεννηματά στα πλαίσια περιβαλλοντικής εκπαίδευσης και επίσκεψη στο ΚΔΑΠ ΑΜΕΑ στα πλαίσια των Χριστουγεννιάτικων δραστηριοτήτων.

Πραγματοποιήθηκαν ανοικτές, αντιπροσωπευτικές εκδηλώσεις προβολής του έργου των Βρεφονηπιακών και Παιδικών σταθμών (χριστουγεννιάτικες, καλοκαιρινές εκδηλώσεις) και ταυτόχρονα εκδηλώσεις ψυχαγωγικού και εκπαιδευτικού χαρακτήρα για τα βρέφη - νήπια στο χώρο της κάθε δομής (εκπαιδευτικές – θεατρικές παραστάσεις - κουκλοθέατρο-βιωματικά εργαστήρια).

Οι καλοκαιρινές εκδηλώσεις περιελάμβαναν παραστάσεις καραγκιόζη, φουσκωτά παιχνίδια και ψυχαγωγία με κλόουν.

Υπήρξε συνεργασία με το Τμήμα Αγωγής & Φροντίδας στην Πρώιμη Παιδική Ηλικία του Πανεπιστήμιου Ιωαννίνων και του Πανεπιστημίου Δυτικής Αττικής για την πρακτική άσκηση σπουδαστριών τους στοχεύοντας κυρίως σε 2μηνης η 6μηνης διάρκειας πρακτική άσκηση, παρέχοντας ταυτόχρονα υπηρεσίες στον φορέα.

Πραγματοποιήθηκε σεμινάριο με θέμα την παροχή Α΄ Βοηθειών στο όποιο συμμετείχε το σύνολο του προσωπικού των Βρεφονηπιακών και Παιδικών σταθμών. Το εκπαιδευτικό προσωπικό ενημερώνεται από το Ν.Π.Δ.Δ για την ύπαρξη συνεδρίων ημερίδων κλπ τα οποία είναι σχετικά με το αντικείμενο τους και κυρίως δεν υπάρχει οικονομική επιβάρυνση. Η ίδια η υπηρεσία προωθεί το προσωπικό σε τέτοιους είδους επιμορφώσεις. Στα πλαίσια μιας τέτοιου είδους επιμόρφωσης οι προϊσταμένες των Βρεφονηπιακών και Παιδικών Σταθμών Μοσχάτου-Ταύρου με παρότρυνση της υπηρεσίας παρακολούθησαν διάφορα σεμινάρια στο Κέντρο Δημόσιας Διοίκησης και Αυτοδιοίκησης (ΕΚΔΔΑ) με θέματα σχετικά με την ισότητα στις δημόσιες υπηρεσίες και την διοίκηση των κοινωνικών υπηρεσιών.

Υπήρχε παιδίατρος στο Ν.Π.Δ.Δ. ο οποίος παρακολουθούσε τα βρέφη - νήπια με ρόλο προληπτικό δύο φορές το μήνα σε όλους τους σταθμούς.

Υπήρξε συνεργασία με κέντρα λογοθεραπείας για να ενισχυθεί η ομαλή εξέλιξη των νηπίων που είχαν ανάγκη εξειδικευμένης βοήθειας.

Στα πλαίσια των δημοσίων σχέσεων του Ν.Π.Δ.Δ. επιτεύχθηκαν συνεργασίες με άτομα και υπηρεσίες και βρέθηκαν χορηγοί για τις εορταστικές εκδηλώσεις των Βρεφονηπιακών και Παιδικών σταθμών (σοκολατοποιία Astir και ΙΟΝ).

Υπήρξε στενή συνεργασία με όλες τις υπηρεσίες του Δήμου και τα αρμόδια άτομα στους ανάλογους τομείς. Μέσω των υπηρεσιών του Δήμου έγιναν επισκευές στα κτίρια των σταθμών.

**ΚΑΠΗ**

Ως δομές ανοικτής προστασίας της Τρίτης Ηλικίας και το 2023 τa Κ.Α.Π.Η. Μοσχάτου και Ταύρου στόχευσαν στα ακόλουθα:

* Στον εντοπισμό και κατά το δυνατό επίλυση κοινωνικών προβλημάτων των μελών.
* Στην ενεργοποίηση μέσω συμμετοχής σε δραστηριότητες
* Στην διευκόλυνση των μελών στην επαφή τους με τους δημόσιους και ιδιωτικούς φορείς.
* Στην πληροφόρηση για θέματα κοινωνικής πολιτικής και παροχών.
* Στην δημιουργική κάλυψη του ελεύθερου χρόνου και στην κοινωνικοποίηση.
* Στον εντοπισμό προβλημάτων υγείας και στην αγωγή υγείας
* Στην διατήρηση της φυσικής και πνευματικής κατάστασης των μελών.

**Ωφελούμενοι από τις δράσεις** :

434 άτομα

**Βασικές Δράσεις της Δομής :**

- Κοινωνική Εργασία, εντοπισμός κοινωνικών προβλημάτων, υποστήριξη, ενημέρωση για παροχές, ψυχαγωγία, συμμετοχή σε ομάδες ενδιαφερόντων.

- Εργοθεραπεία, εκμάθηση χρήσης υπολογιστών και διαδικτύου, χειροτεχνία.

- Αγωγή υγείας, εξατομικευμένη υγειονομική ενημέρωση, διοργάνωση αιμοδοσιών του Δήμου, διοργάνωση δωρεάν υγειονομικών εξετάσεων σε συνεργασία με χορηγούς.

- Λειτουργία ομάδων για πρόληψη άνοιας και νόσου Alzheimer στα πλαίσια του Συμβουλευτικού Σταθμού για την άνοια που λειτουργεί.

- Αεροβική γυμναστική.

- Χορωδία παραδοσιακοί χοροί.

**Ψυχαγωγικές και πολιτιστικές δραστηριότητες**

Εκδρομές

* 16 ημερήσιες εκδρομές.
* 2 απογευματινοί περίπατοι.
* 13 δωρεάν θαλάσσια μπάνια.
* Ψυχαγωγία.
* Παρακολούθηση 5 θεατρικών παραστάσεων.
* 2 εορταστικές συνεστιάσεις.
* 2 Χριστουγεννιάτικες εκδηλώσεις.
* 2 Πρωτοχρονιάτικες εκδηλώσεις.
* Καλοκαιρινή μουσική εκδήλωση με συμμετοχή των χορωδιών των ΚΑΠΗ Μοσχάτου Ταύρου σε φεστιβάλ χορωδιών του Δήμου Παπάγου Χολαργού.
* 4 εκδηλώσεις για τις εθνικές επετείους.
* 1 συμμετοχή της ομάδας παραδοσιακών χορών σε σχετικό φεστιβάλ του Δήμου μας.

**Επιστημονικές δράσεις – ενημερώσεις**

* Δωρεάν μαστολογικός έλεγχος για τα μέλη από την Ελληνική Εταιρεία Μαστολογίας.
* 5 ημέρες αιμοδοσίας οργανώθηκαν με τη συμβολή της Επισκ. Υγείας του ΚΑΠΗ σε Μοσχάτο και Ταύρο και χρήση των χώρων του ΚΑΠΗ Μοσχάτου.
* Υποστήριξη συμμετοχή στις ¨Ημέρες Υγείας¨ του Δήμου μας με λειτουργία των δράσεων (διαγνωστικές εξετάσεις , ασκήσεις ευστάθειας και ενδυνάμωσης OTAGO) στους χώρους των ΚΑΠΗ και συμμετοχή μελών.

**ΔΙΟΙΚΗΤΙΚΗ- ΟΙΚΟΝΟΜΙΚΗ ΥΠΗΡΕΣΙΑ**

Η Διοικητική-Οικονομική Υπηρεσία το 2023 είχε τέσσερα (4) άτομα προσωπικό. Φρόντισε ώστε να πραγματοποιηθούν και να εξοφληθούν όλες οι δαπάνες μέσα στο 2023, να γίνουν οι απαιτούμενοι διαγωνισμοί (πούλμαν), να συνεργαστεί με τις υπηρεσίες του Δήμου για τους διαγωνισμούς τροφίμων, ειδών καθαριότητας και καυσίμων, να δημιουργηθούν οι διάφορες επιτροπές (παραλαβής, αξιολόγησης κ.λ.π.), να δεχτεί προσφορές και γενικά να βοηθήσει στην υλοποίηση της κάθε ενέργειας που είχε προγραμματιστεί. Ασχολήθηκε με τις αγορές, επισκευές, προμήθειες υλικών όλων των δομών του Ν.Π.Δ.Δ. Η διαδικασία του Προϋπολογισμού-Απολογισμού ήταν επίσης μέσα στα καθήκοντα της καθώς με σκοπό την εύρυθμη λειτουργία των Παιδικών Σταθμών έγινε διαγωνισμός για την πρόσληψη εκπαιδευτικού προσωπικού μέσω ΑΣΕΠ ή με οποιαδήποτε άλλη σχέση εργασίας.

Πίσω από κάθε ενέργεια των δομών βρίσκεται με κάποιο τρόπο η διοικητική-οικονομική υπηρεσία και τίποτα δεν μπορεί να πραγματοποιηθεί δίχως τη συνεργασία και τη βοήθεια της, ακόμη και αν ο ρόλος της είναι τυπικός μερικές φορές ή αποτρεπτικός για την πραγματοποίηση ενεργειών και την επίτευξη στόχων λόγω των γραφειοκρατικών παραγόντων που οφείλει να τηρεί. Επίσης εισηγείται όλα τα λειτουργικά και οικονομικά θέματα στο Δ.Σ. και εκτελεί τις αντίστοιχες αποφάσεις. Έσοδα, έξοδα, δαπάνες, πληρωμές, μισθοί αλλά και προσλήψεις ή μετακινήσεις προσωπικού είναι αρμοδιότητες που μόνο το συγκεκριμένο τμήμα μπορεί να χειριστεί. Ως εκ τούτου, κατά κύριο λόγο τα πεπραγμένα των δομών του Ν.Π.Δ.Δ σε κάθε νέα χρονιά (με εξαίρεση τις χορηγίες) φανερώνουν και το μέγεθος των πεπραγμένων της διοικητικής οικονομικής υπηρεσίας με εξαίρεση βέβαια αυτά που έτσι και αλλιώς οφείλει σαν τμήμα να πράττει πάντα και να εκσυγχρονίζει. Η κάθε κίνηση των φορέων του Ν.Π.Δ.Δ. δημιουργεί νέες κινήσεις στο διοικητικό-οικονομικό τμήμα είτε οι ενέργειες προγραμματίζονται από το ίδιο το τμήμα είτε από τον φορέα.

H αναπληρώτρια Προϊσταμένη

Πλάκα Κων/να